### Resume

Affalds- og ressourceområdet skal selskabsgøres og i forbindelse hermed, har der i løbet af foråret 2023 pågået en politisk proces med henblik på at sætte en retning for fremtidens affalds- og ressourceområde. Byrådet godkendte således den 26. april 2023, jf. punkt 85, vision og principper, som er retningsgivende fremadrettet for området, samt den overordnede proces og projektorganisation. Med afsæt heri fremlægges forslag til selskabsmodel til godkendelse.

### Sagsfremstilling

Baggrund

Den overordnede proces frem mod selskabsgørelsen, som byrådet godkendte 26. april 2023, jf. punkt 85, har overordnet været tilrettelagt som angivet nedenfor med forbehold for lovprocessen.

![](data:image/png;base64...)

Figur 1. Overordnet procesplan med forbehold for lovproces

Vision og principper som byrådet godkendte på samme møde fremgår af bilag 1. Disse har dannet afsæt for nærmere overvejelser og drøftelser omkring mulige selskabsmodeller (A/S). Vision og principper bygger videre på det store politisk fokus, de høje ambitioner, visioner og udsyn, som har kendetegnet affalds- og ressourceområdet gennem mere end tre årtier, som senest er tydeliggjort med indvielsen af RCV.

Nøgleord i principperne er blandt andet: nært samarbejde og samspil med borgere og samarbejdspartnere, videreføre de høje ambitioner, højt serviceniveau, fleksible og fremsynede ydelser, sikre sammenhæng mellem visioner og mål, stor sammenhængskraft mellem ejer og selskab, stort politisk aftryk.

Valdemar Koch

Der er grundlæggende tale om tre overordnede mulige grundmodeller:

1. Søs Clausen model
2. Koncern model
3. Fælleskommunal model

som er skitseret i figur 2.

![](data:image/png;base64...)

Figur 2. Tre overordnede selskabsmodeller

De forskellige grundmodeller har hver sine kendetegn, som overordnet skitseres nedenfor.

Ad 1. Stand-alone-model
Selskab etableres udelukkende med fokus på affalds- og ressourceområdet, dvs. Ressourcer & Genbrug, som i dag varetager opgaver på området udskilles i et særskilt selskab. Det betyder:

* Vejle Kommune er eneejer.
* Mere direkte politisk styring og indflydelse på affalds- og ressourceområdet.
* Entydigt fokus på affalds- og ressourceområdet.
* Enkel og mere fleksibel selskabsstruktur ved ønske om justeringer fremadrettet.
* Ved uddelinger fra selskabet forventes ikke modregning.
* Organisatorisk færrest forandringer.

Ad 2. Koncernmodel

Forsyningskoncernmodel etableres. Et holdingselskab ejer særskilte datterselskaber med fokus på hver sin forsyningsart bestående af Ressourcer & Genbrug A/S, Vejle Spildevand A/S og et serviceselskab. [adresse] kan udvides til også at omfatte flere selskaber etableret under Vejle Kommune inden for forsyningsområdet. Modellen er overordnet kendetegnet ved:

* Vejle Kommune er eneejer
* Mulighed for visse stordriftsfordele og synergier mellem forsyningsarter, særligt administrativt.
* Politisk indflydelse og styring mere indirekte via generalforsamling i Holding A/S.
* Bestyrelsen vil have et fokus på alle forsyningsarter og varetage hele koncernens interesse. Forskellige kunde/borgerforhold for de forskellige selskaber.
* Ønskes Ressourcer & Genbrug A/S adskilt på et senere tidspunkt vil der ske modregning.
* Mere fastlåst model pga. modregningsregler.
* Organisatorisk kan det give større forandringer.

Ad 3 Fælleskommunal model

Et selskab oprettes ejet af flere kommuner udelukkende med fokus på affalds- og ressourceområdet. Modellen er overordnet kendetegnet ved:

* Vejle Kommune er medejer.
* Mulighed for visse stordriftsfordele og synergier administrativt såvel som kerneopgavemæssigt. Kan give et pres for at harmonisere serviceniveau.
* Entydigt fokus på affalds- og ressourceområdet.
* Politisk indflydelse mere indirekte pga. flere ejere.
* Sandsynlighed for at lokalpolitisk indflydelse og styring mindskes.
* Risiko for større afstand mellem selskab og borgerne.

* Organisatorisk kan det give større forandringer.

Drøftelser omkring selskabsmodeller og kendetegn sammenholdt med visionen og de politiske principper har løbende pågået, senest den 25. september i styregruppen.

Anbefaling af selskabsmodel

I styregruppen er der enighed om, at stand-alone-modellen i udgangspunktet understøtter de politisk godkendte fremtidige rammer på bedst mulig vis. Det er denne model, der giver den største mulighed for direkte politisk styring, nærhed til borgerne, og hvor der samtidigt kun vil være et fokus på affalds- og ressourceområdet, som netop er kendetegnet ved at være meget borgernært. Styregruppen lægger ligeledes vægt på enkelhed og fleksibilitet fremadrettet som væsentlige parametre.

Muligheden for et øget samarbejde på tværs af kommuner, som et supplement til stand-alone-modellen, i de tilfælde, hvor et samarbejde bidrager til værdi og positive effekter, fx. stordriftsfordele og synergier, for alle parter, vil blive nærmere afdækket i den videre proces.

Processen

Den endelige lovtekst kendes endnu ikke. Høringsforslag forventes i løbet af forår 2024, men er behæftet med usikkerhed. Lovprocessen er generelt blevet forsinket på grund af arbejdet fra national side med selskabsgørelse af forbrændingsanlæg. Vurderingen er derfor, at selskabet formentligt først skal være i drift tidligst pr. 1. januar 2026.

Erfaringen fra selskabsgørelse af spildevandsområdet viser, at processen frem mod selskabsgørelse er kompleks og tidskrævende. En lang række byggesten skal tilvejebringes økonomisk, juridisk, organisatorisk og styringsmæssigt med politisk og organisatorisk inddragelse i løbet af processen. Forvaltningen vil arbejde videre med processen med baggrund i den anbefalede model. Når lovteksten kendes, vil den nærmere procesplan blive fremlagt, herunder stiftelsestidspunktet for selskabet.

### Klima og resiliensvurdering

Ikke relevant.

### Sagens videre forløb

Sagen skal behandles i Økonomiudvalget og Byrådet.

### Historik

Teknik- og Miljødirektøren indstiller, 20. november 2023, pkt. 185:

at stand-alone-modellen godkendes, som den selskabsmodel, der efter en selskabsgørelse skal varetage driften af ydelserne inden for affalds- og ressourceområdet. Der tages forbehold for den endelige lovtekst.

Beslutning fra Klima, Natur- og Miljøudvalget, 20. november 2023, pkt. 185:

Anbefalet.

Beslutning fra Økonomiudvalget, 5. december 2023, pkt. 254:

Anbefales.

### Beslutning

Godkendt.

Fraværende: Finn Poulsen. I stedet mødte Mads Thygesen.